MUNICIPIUL CRAIOVA

CONSILIUL LOCAL AL MUNICIPIULUI CRAIOVA
















                       HOTĂRÂREA NR. 67
privind prelungirea duratei contractului de atribuire în folosinţă gratuită nr.25250/2012 încheiat între Municipiul Craiova şi Agenţia pentru Dezvoltare Regională Sud-Vest Oltenia, având ca obiect atribuirea în folosinţă gratuită a două terenuri situate în Aleea Teatrului, nr.1
         Consiliul Local al Municipiului Craiova, întrunit în şedinţa ordinară din data de 23.02.2017;

          Având în vedere raportul nr.20681/2017 întocmit de Direcţia Patrimoniu prin care se propune prelungirea duratei contractului de atribuire în folosinţă gratuită nr.25250/2012 încheiat între Municipiul Craiova şi Agenţia pentru Dezvoltare Regională Sud-Vest Oltenia, având ca obiect atribuirea în folosinţă gratuită a două terenuri situate în Aleea Teatrului, nr.1;
În conformitate cu prevederile Legii nr.315/2004, privind dezvoltarea regională în România, modificată și completată şi ale art. 874-875 din Codul Civil;


În temeiul art.36 alin.2 lit. c, art.45 alin.3, art.124 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă prelungirea, pe o perioada de 5 ani, dar nu mai mult de perioada funcţionării Agenţiei pentru Dezvoltare Regională Sud-Vest Oltenia, a duratei contractului de atribuire în folosinţă gratuită nr.25250/23.02.2012 încheiat între Municipiul Craiova şi Agenţia pentru Dezvoltare Regională Sud-Vest Oltenia, având ca obiect atribuirea în folosinţă gratuită, a două terenuri care aparţin domeniului public al municipiului Craiova,în suprafaţă de 60 mp. şi respectiv 77mp., situate în Aleea Teatrului, nr.1.

Art.2. Se împuterniceşte Primarul Municipiului Craiova să semneze actul adiţional de modificare a contractului de atribuire în folosinţă gratuită nr.25250/23.02.2012.
Art.3. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.20/2012.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico-Financiară şi Agenţia pentru Dezvoltare Regională Sud-Vest Oltenia vor aduce la îndeplinire prevederile prezentei hotărâri.

